**Լեմուել Ֆրենսիս Էբոթ** (1760[…], Լեստերշիր, Անգլիա, Մեծ Բրիտանիայի թագավորություն - դեկտեմբերի 5, 1802(1802-12-05), Լոնդոն, Մեծ Բրիտանիայի և Իռլանդիայի միացյալ թագավորություն), անգլիացի դիմանկարիչ, հայտնի է Հորացիո Նելսոնի, 1-ին Վիսկոնտ Նելսոնի (կախված է Դաունինգ սթրիթ 10 հասցեում գտնվող Տերակոտա սենյակում) և 18-րդ դարի մի շարք ծովակալների և մշակութային կերպարների դիմանկարներով։

Կենսագրություն
--------------

*«Հորացիո Նելսոնի»* դիմանկարը
Ծնվել է 1760 կամ 1761 թվականին Լեսթերշիրում։ Քահանա Լոմուել Էբոթի և Մերիի որդին էր։ Հայրը Էնսթիյում քահանայի օգնական էր (հետագայում Տորնտոնի քահանա)։ 1775 թվականին, 14 տարեկանում նա դառնում է Ֆրենսիս Հեյմանի աշակերտը և ապրում Լոնդոնում։ Սակայն 1776 թվականին, ուսուցչի մահից հետո վերադառնում է ծնողների մոտ։ Շարունակում է կրթությունը որպես ինքնուս, բայց որոշ տվյալների համաձայն, նա սովորել է Ջոզեֆ Րայթի մոտ։

1780 թվականին Էբոթն ամուսնանում է Աննա Մարիայի հետ և նորից բնակվում Լոնդոնում և երկար տարիներ ապրում է Բլումսբերիի Կարոլինա փողոցում։ Չնայած իր աշխատանքները ցուցադրել է Գեղարվեստի թագավորական ակադեմիայում (Լոնդոն), սակայն երբեք չի դարձել ակադեմիայի անդամ։ Աշխատանքում գերհոգնածությունը և ընտանեկան խնդիրները հանգեցնում են նրան, որ շուտով հոգեկան խանգարում է ստանում։ Նրա մետ հոգեկան հիվանդություն է հաստատվում 1798 թվականին և բուժվում է Բեթլեմ հիվանդանոցի գլխավոր հոգեդույժ Թոմաս Մունրոյի (1759–1833) մոտ։ Նա բուժել էր նաև Ջորջ երրորդ արքային (1738–1820):

Էբոթը մահացել է 1803 թվականի դեկտեմբերի 5-ին Լոնդոնում։

Ստեղծագործություններ
--------------------

Էբոթը շատ է նկարել օրվա տարբեր ժամերի տեսարաններ։ Հորացիո Նելսոնի դիմանկարը նկարել է այն ժամանակ, երբ միասին ապրում էին Լոնդոնի Բոնդ փողոցում վարձակալած բնակարանում։ Աշխատանքը հավանության է արժանանում և Նելսոնի և իր կնոջ կողմից։ Վերջինս Էբոթի մասին գրել է. «Ես հիացած եմ Էբոթի աշխատանքով»։ Նրա լավագույն աշխատանքը համարվում է Հորացիո Նելսոնի դիմանկարը։ Այլ նկարներից են նաև ծովակալ Ռոբերտ Կալդերի*,* փոխծովակալ Թոմաս Պեստլիի, աստղագետ Ուիլյամ Հերշելի, Կապիտան Վիլյամ Լոքերի, բանաստեղծ Վիլյամ Կուպերի, դերասան Ֆրանչեսկո Բորտոլոցիի, Ջոզեֆ Նոլեքենսի, անհատ ձեռներեց Մավյու Բուլթոնի և արդյունաբերող Ջոն Վիլկինսոնի դիմանկարները։

*«Հենրի Քելենդրի դիմանկարը»* 1790-1798 թվականներ
*«Հենրի Քելենդրի Ռոյալ Բլեքհելֆ գոլֆ ակումբում»* նկարը նրա՝ գոլֆ խաղը պատկերող վաղ շրջանի նկարներից է։ Այն վաճառվել է 2015 թվականի դեկտեմբերի 9-ին Լոնդոնի Բոնհեմս աճուրդի տանը։

Նրա աշխատանքներից մի քանիսը ստորագրվել են որպես «Ֆրենսիս Լեմուել Էբոթ», սակայն պարզ չէ, թե ինչու է այդպես ստորագրել, քանի որ Էբոթին մկրտության ժամանակ այդպես չեն անվանել։ Այլ նկարներում ստորագրել է որպես Լ. Ֆ. Էբոթ։

Ծանոթագրություններ
------------------

1. 1 2  Lemuel Francis Abbott — OUP, 2006. — ISBN 978-0-19-977378-7
2. 1 2  Athenaeum
3. 1 2  Artnet — 1998.
4. 1 2 3  Oxford Art Online — [Oxford, England]: OUP, 2002.
5. 1 2
6. 1 2  Nisbet, Archibald (2004) "Abbott, Lemuel Francis [Samuel] (1760/1761-1802), portrait painter", *Oxford Dictionary of National Biography*, 9780198614128. Retrieved 23 November 2014
7. ↑  Hugh Belsey. "Abbott, Lemuel Francis." Grove Art Online. Oxford Art Online. 9 Feb. 2009
8. 1 2 3 4  Biography of L F Abbott Արխիվացված 2011-10-06 archive.today ("London atelier of representational art").
9. ↑  Կաղապար:DNB
10. ↑  «Liverpool Gives Place». *Liverpool Daily Post*. 1941 թ․ մայիսի 1. Վերցված է 2018 թ․ օգոստոսի 12-ին – via British Newspaper Archive.
11. ↑  Kemp, Peter, ed. (1993). *The Oxford Companion to Ships and the Sea*. Oxford: Oxford University Press. էջ 2. ISBN 0192820842.
12. ↑  «Bonhams to offer most famous golf painting in the world». Bonhams. Վերցված է 2017 թ․ հոկտեմբերի 2-ին.
13. ↑  «Bonhams : Lemuel Francis Abbott (Leicestershire circa 1760-1803 London) Portrait of Henry Callender standing full-length in a landscape in the attire of Captain General of the Blackheath Golf Club». Bonhams.
14. ↑  Furness, Hannah. «England's oldest golf club to sell prize portrait to save its clubhouse». *Daily Telegraph*.

Արտաքին հղումներ
----------------

* L F Abbott online (Artcyclopedia)
* L F Abbott on Artnet
* Portrait of John Sims (Peter Schweller Fine Art)
* Portrait of Matthew Boulton (Birmingham Museums and Art Gallery)
* Portrait of James Heath (engraver)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Լեմուել Ֆրենսիս Էբոթ» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| Բառարաններ և հանրագիտարաններ | Մեծ նորվեգական · Օքսֆորդի կենսագրական · Dictionary of National Biography |
|  |
| 

|  Չափորոշչային վերահսկողություն |
| --- |
|  |
| BNF: 167235659 · GND: 1031502688 · ISNI: 0000000082771079 · LCCN: nb2008002424 · NLA: 35072996 · PTBNP: 269978 · VIAF: 91413578, 95755148 · ULAN: 500012143 · WorldCat VIAF: 91413578, 95755148 |

 |

 |